钦定古今图书集成/明伦汇编/闺媛典/第330卷 > 乌桓鲁利妻
## 钦定古今图书集成/明伦汇编/闺媛典/第330卷 > 乌桓鲁利妻

按《太平寰宇志》：乌桓鲁利妻。初，慕容农奔列人，止于
乌桓鲁利家。利为置馔，农叹而不食。利谓其妻曰：“恶
奴，郎贵人，家贫无以馔之，奈何？”妻曰：“郎有雄才大志，
今无故而至，必将有异，非为饮食来也。君亟出远望，
以备非常。”利从之。农谓利曰：“吾欲集兵列人，以图恢
复，君能从我游乎？”利曰：“死生惟郎是从。”于是招集士
马，共图“伐丕”之策，卒破秦兵于列人。